钦定古今图书集成/明伦汇编/家范典/第075卷 > 宋袁氏世范 > 《寡妇赋》〈有序〉明·何景明
## 钦定古今图书集成/明伦汇编/家范典/第075卷 > 宋袁氏世范 > 《寡妇赋》〈有序〉明·何景明

予痛吾兄宦业未竟，抱志中逝；而孤嫂怀保遗孩，茕茕在疚，且训其长雅志自厉，庶以不殄兄之义问矣。痛而更以喜作《寡妇赋》，以道其志焉。

“嗟伊人之伶俜兮，诉明昏以自伸。”言我被遗质之薄
躯兮，窃幼训之专真。遭盛年之昌运兮，尚君子之末
陈。侍巾带之雅惠兮，期毕齿而委身。奉周旋以逾纪
兮，羌中道以先夭。缅日月之恒逝兮，佩生平之末光。
衾《裯卷》以独处兮，潜幽宫以自防。弛膏铅之盛饰兮，
脱褂袆之文章。陈单帏以自蔽兮，荪荃莝以为香。纷
履綦之委弛兮，琴瑟偃而不张。修夜漫以靡旦兮，灼
寒膏而不明。像生存之极娱兮，心絓结而不释。忽颓
思而就枕兮，恍若君之我即。承邂逅于寤寐兮，托精
魂于遥夕。风飘飘以吹帏兮，起览视其何适。泪交颐
以横下兮，魂震荡而无抗。循周除以舒志兮，下兰室
与蕙房。望明星以抚楹兮，微月鉴而缀廊。秋气凛以
憯切兮，悲回风与降霜。痛蕙草之不敷兮，抚梧桐之
凋伤。感孤兽之离偶兮，耻单翼之无行。遂踯躅以反
室兮，心怛惋而若丧。“眺丘坟之嶕峣兮，陟山椒而惨
恻。极陇隧之修延兮，翳宿莽之蔓域。徙荒亭以即之
兮，眇神灵之莫得。攀下泉之不逮兮，隐哀号而拊臆。”
征受命之不祥兮，艾“愆尤于往轨。抱遗孤之茕茕兮，
指皎日以为矢。蹈未亡之微龄兮，敢遗君之盛美。苟
明忱之罔亏兮，岂速殒之可悔！”重曰：“幼蒙慈育，秉志
良兮。服事洁修，充君房兮。从子遨游，涉江湘兮。改辙
东国，逾河梁兮。思妃文鹓，永翱翔兮。何意中逵，失其
行兮。嗟维我仪，安可忘兮？潜身阃内，不下堂兮。女史
陈图，慕共姜兮。恪谌一志，举令名兮。闺中之媛，永为